stanford-oval/wikipedia huggingface dataset:
Propionibakteerit
Propionibakteereja

Propionibacterium acidifaciens
Propionibacterium acidipropionici
Propionibacterium acnes
Propionibacterium australiense
Propionibacterium avidum
Propionibacterium cyclohexanicum
Propionibacterium damnosum
Propionibacterium freudenreichii
Propionibacterium granulosum
Propionibacterium innocuum
Propionibacterium jensenii
Propionibacterium lymphophilum
Propionibacterium microaerophilum
Propionibacterium olivae
Propionibacterium propionicum
Propionibacterium propionicus
Propionibacterium thoenii
Aiheesta muualla

Laji.fi: Propionibacterium
National Center for Biotechnology Information (NCBI): Propionibacterium, taxonomy (englanniksi)
Rahikainen

Rahikainen on suomalainen sukunimi. Tunnettuja Rahikaisia ovat muun muassa:
Agneta Rahikainen (s. 1963), kirjallisuustutkija ja kirjailija
Anna Maria Rahikainen, Mariska (s. 1979), rap-artisti
Eino S. Rahikainen (1914–1979), musiikkialan vaikuttaja, Probus Rahikaisen poika
Esko Rahikainen (s. 1942), kirjallisuudentutkija ja Kansalliskirjaston kirjastonhoitaja
Hilkka Rahikainen (s. 1935), Marimekon taiteellinen johtaja
Juhani Rahikainen (s. 1944), telinevoimistelija
Kaarlo Rahikainen (1848–1909), opettaja ja evankelisen herätysliikkeen maallikkosaarnaaja
Kalevi Rahikainen (1927–1992), runoilija
Pentti Rahikainen (1928–2021), kuvittaja
Probus Rahikainen (1885–1946), vienankarjalainen liikemies, toimitusjohtaja ja heimoaktivisti
Riku Rahikainen (s. 1981), jääkiekkoilija
Taavetti Rahikainen (1795–1858), kirkonrakentaja
Tua Rahikainen (s. 1944), muotisuunnittelija
Rahikainen, Tuntemattoman sotilaan romaanihahmo.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rakkaustarina (Paula Koivuniemen kappale)

| ”Rakkaustarina” Paula Koivuniemi |
| --- | --- | --- |

Singlen tiedot
 Albumilta: Rakkaustarina
 A-puoli: ”Rakkaustarina”
 B-puoli: ”Tule lähellein”
 Julkaistu: 1984
 Tyylilaji: iskelmä
 Kesto: 03.17
 Levy-yhtiö: Musicmakers
 Levymerkki: Tähtitorni
muut singlet
|   | ”Rakkaustarina”  |   |
Rakkaustarina on suomalaisen iskelmälaulaja Paula Koivuniemen singlenä julkaistu kappale vuodelta 1984. Sen sävelsi Esa Nieminen ja sanoitti Juha Vainio. Singlen b-puolena on Antti Hyvärisen säveltämä ja Pertti Reposen sanoittama ”Tule lähellein”. Singlen molemmat puolet julkaistiin Koivuniemen studioalbumilla Rakkaustarina (1984).
”Rakkaustarina” on jätetty pois useimmilta Paula Koivuniemen suosittua tuotantoa esitteleviltä kokoelma-albumeilta. Rakkaustarina-albumi ei myöskään menestynyt yhtä hyvin kuin Koivuniemen muut 1980-luvun studioalbumit.
”Rakkaustarinan” rakenne on intro – säkeistö – silta – kertosäkeistö – säkeistö – silta – kertosäkeistö sävelkorkeutta nostaen kappaleen loppuun saakka. Sanoituksessa laulun kertojaminä on työnsä takia usein matkoilla eikä kykene unohtamaan kokemaansa suurta rakkautta.
Rahel Kiwic

Rahel Kiwic vuonna 2022.
Rahel Marianne Kiwic (s. 5. tammikuuta 1991) on sveitsiläinen jalkapalloilija, pelipaikaltaan puolustaja. Hän on pituudeltaan 185-senttimetrinen. Hän edustaa kotimaassaan FC Zürichiä ja on pelannut Sveitsin naisten maajoukkueessa vuodesta 2012.
Kiwic pelasi Saksassa MSV Duisburgissa vuosina 2014–2017 ja 1. FFC Turbine Potsdamissa vuosina 2017–2020, minkä jälkeen hän palasi Sveitsiin FC Zürichin joukkueeseen.
Kiwic on pelannut Sveitsin naisten maajoukkueessa kesäkuun 2022 loppuun mennessä 81 maaottelua ja tehnyt niissä 13 maalia.
Quod licet Iovi, non licet bovi

Quod licet Iovi, non licet bovi on latinankielinen fraasi, joka kirjaimellisesti käännettynä tarkoittaa ”Mikä sopii Juppiterille, ei sovi härälle.” Fraasin loi roomalainen näytelmäkirjailija Terentius, ja sillä viitataan kaksinaismoralismiin, joka sallii teon sopivan sosiaalisen aseman omaavalle ja siten etuoikeutetulle henkilölle samalla kieltäen sen muilta.
Fraasin tausta on myytissä, jossa Zeus sieppaa Europen rakastajattarekseen härän hahmossa; teko, joka ei olisi ollut sallittua tavalliselle härälle.
Rami Jaffee

Rami Jaffee
Rami Jaffee (s. 11. maaliskuuta 1969 Los Angeles) on yhdysvaltalainen kosketinsoittaja, joka on Foo Fighters -yhtyeen jäsen. Jaffee tuli Foo Fightersin viralliseksi jäseneksi vuonna 2017. Hän on työskennellyt myös useiden muiden yhtyeiden ja artistien kanssa, esimerkiksi The Wallflowers, Pete Yorn, Soul Asylum, Pearl Jam, Stone Sour, Joseph Arthur ja Coheed and Cambria.
Rami Hakanpää

| Henkilötiedot |
| --- | --- | --- | --- |
Syntymäaika: 9. lokakuuta 1978 (ikä 45)
Syntymäpaikka: Pori, Suomi
Pelipaikka: puolustaja
Pituus: 180 cm
Seura
Seura: PKKU
Tehtävä: päävalmentaja
Junioriseurat
0000–1988: PPP
1989–1991: PPT
1992–1996: Jazz
Seurat
| Vuodet | Seura | O | (M) |
| 1994–1999 | Jazz | 79 | (3) |
| 1996 | → FC Kontu (laina) | 8 | (0) |
| 1999 | → P-Iirot (laina) | 2 | (1) |
| 2000–2006 | HJK | 99 | (10) |
| 2007–2010 | Honka | 82 | (7) |
| 2010 | → Pallohonka | 1 | (0) |
| 2011–2012 | HJK | 40 | (1) |
| 2011 | → Klubi 04 | 2 | (0) |
| 2013 | KuPS | 5 | (0) |
| Yhteensä | Yhteensä | 318 | (22) |
Maajoukkue
| 1993 | Suomi U15 | 2 | (0) |
| 1994 | Suomi U16 | 8 | (6) |
| 1995–1996 | Suomi U17 | 14 | (3) |
| 1996 | Suomi U18 | 3 | (0) |
| 1997–1999 | Suomi U21 | 16 | (0) |
| 2003–2004 | Suomi | 5 | (1) |
Valmennusura
2016–: PKKU
 Seurajoukkueuran tilastot kattavat vain kansalliset sarjat.
Rami Hakanpää (s. 9. lokakuuta 1978 Pori) on suomalainen jalkapallovalmentaja ja entinen jalkapalloilija, joka toimii Ykkösessä pelaavan PK Keski-Uusimaan päävalmentajana. Hän oli pelipaikaltaan keskuspuolustaja tai puolustava keskikenttäpelaaja.
Hakanpää pelasi Veikkausliigassa FC Jazzissa, Helsingin Jalkapalloklubissa, FC Hongassa sekä Kuopion Palloseurassa yhteensä 318 sarjaottelua ja teki niissä 22 maalia. Hän voitti Suomen mestaruuden Jazzissa vuonna sekä HJK:ssa 2002 ja 2003. Suomen Cupin hän voitti HJK:ssa vuosina 2000 ja 2003.
A-maajoukkueessa Hakanpää pelasi viisi ottelua ja teki yhden maalin 2003–2004.
Poison’d!

| Poison’d! Poison |
| --- | --- | --- |

Cover-albumin tiedot
 Äänitetty : 2006–2007
 Julkaistu: 5. kesäkuuta 2007
 Tuottaja(t): Don Was
 Tyylilaji: hard rock
 Levy-yhtiö: EMI
Listasijoitukset
  32.
Poisonin muut julkaisut
| The Best of Poison: 20 Years of Rock 2006 | Poison’d! 2007 | Live, Raw & Uncut 2008 |
Poison’d! on Poison yhtyeen cover-levy, joka julkaistiin 5. kesäkuuta 2007.
Albumi debytoi Yhdysvalloissa Billboard 200 -listan sijalla 32.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen esittäjä | Kesto |  |  |  |  |  |  |
| 1. | Little Willy | Sweet | 3.18 |  |  |  |  |  |  |
| 2. | Suffragette City | David Bowie | 2.57 |  |  |  |  |  |  |
| 3. | I Never Cry | Alice Cooper | 3.33 |  |  |  |  |  |  |
| 4. | I Need to Know | Tom Petty and the Heartbreakers | 2.21 |  |  |  |  |  |  |
| 5. | Can’t You See | The Marshall Tucker Band | 4.57 |  |  |  |  |  |  |
| 6. | What I Like About You | The Romantics | 2.59 |  |  |  |  |  |  |
| 7. | Dead Flowers | The Rolling Stones | 4.21 |  |  |  |  |  |  |
| 8. | Just What I Needed | The Cars | 3.36 |  |  |  |  |  |  |
| 9. | Rock and Roll All Nite | Kiss | 3.35 |  |  |  |  |  |  |
| 10. | Squeeze Box | The Who | 2.30 |  |  |  |  |  |  |
| 11. | You Don’t Mess Around with Jim | Jim Croce | 3.06 |  |  |  |  |  |  |
| 12. | You Mama Don’t Dance | Uusi kappale | 3.01 |  |  |  |  |  |  |
| 13. | We’re an American Band | Grand Funk Railroad | 3.09 |  |  |  |  |  |  |
| 14. | Sexy Back | Justin Timberlake | 3.25 |  |  |  |  |  |  |
|  |  |  | 46.54 |  |  |  |  |  |  |
Arvostelut

About.com:
AllMusic:
Rolling Stone:
Quo vadis, Domine?

Jeesuksen jalanjäljiksi kutsutut jäljet Rooman Domine Quo Vadis -kirkossa.
Quo vadis, Domine? (suom. Minne menet, Herra?) on latinankielinen lentävä lause. Kysymys on lainaus Uuden testamentin apokryfikirjasta Pietarin teot. Siinä kerrotaan, että apostoli Pietari lähti uskonveljien neuvosta pakoon Roomasta välttääkseen kristittyjen vainot keisari Neron aikana. Kaupungin ulkopuolella Jeesus tuli häntä vastaan, jolloin Pietari kysyi: ”Herra, minne menet?” Jeesus vastasi: ”Eo Romam iterum crucifigi” eli ”menen Roomaan uudelleen ristiinnaulittavaksi”. Nämä sanat saivat Pietarin kääntymään takaisin. Hän palasi Roomaan, missä kärsi marttyyrikuoleman.
Jossain vaiheessa tarinaan lisättiin se, että Pietari olisi kohdannut Jeesuksen Via Appialla, joka on Roomasta etelään johtava tie. Aivan sen alussa on ”Domine Quo Vadis -kirkkona” tunnettu Pyhän Neitsyt Marian kirkko (Santa Maria delle Piante). Uskotaan, että se on rakennettu paikalle, missä Pietari kohtasi Herran. Kirkon lattiassa on marmorilaatta, johon ovat uskomuksen mukaan ikuistuneet Jeesuksen jalanjäljet.
Legendan pohjalta puolalainen kirjailija Henryk Sienkiewicz kirjoitti historiallisen romaaninsa Quo vadis (1896).
Planckin vakio

Planckin vakio on erityisesti kvanttimekaniikassa esiintyvä luonnonvakio, joka yhdistää taajuuden ja energian yksiköt toisiinsa. Vuonna 2019 käyttöön otetun SI-yksiköiden määritelmän mukaan kilogramma määritellään sekunnin ja metrin avulla kiinnittämällä Planckin vakion tarkaksi arvoksi
Usein käytetään myös redusoitua Planckin vakiota
joka eroaa Planckin vakiosta kertoimella 2π, ja yhdistää kulmataajuuden ja energian yksiköt toisiinsa.
Määritelmä

Vakio on nimetty Max Planckin mukaan. Hän oletti vuonna 1900, että sähkömagneettinen säteily syntyy tietyn suuruisina kvantteina, joiden energia on suoraan verrannollinen säteilyn taajuuteen. Tämän ilmaisee lauseke
missä E on kvantin eli fotonin energia, h Planckin vakio ja f säteilyn taajuus.
Määritelmä > Redusoitu Planckin vakio

Usein on kätevämpää käyttää vakion  h sijasta redusoitua Planckin vakiota
Vakiota  \hbar  kutsutaan toisinaan myös Diracin vakioksi Paul Diracin mukaan [lähde? ]. Puhekielessä yleisiä ilmauksia ovat myös h-viiva ja englannin kielestä lainattu h-bar [hoobaar]. Redusoitua Planckin vakiota käytettäessä fotonin energia voidaan esittää muodossa:
missä  \omega  on säteilyn kulmataajuus eli taajuus kerrottuna  2\pi :llä.
Redusoidun Planckin vakion likiarvo on  \hbar =1{,}054571800\times 10^{-34}\ {\mbox{J}}\cdot {\mbox{s}}=6{,}582119514\times 10^{-16}\ {\mbox{eV}}\cdot {\mbox{s}}.
Redusoitu Planckin vakio osoittautuu kvanttimekaniikassa hyödylliseksi yksiköksi, sillä hiukkasen ratapyörimismäärä ja bosonisten hiukkasten spin ovat kvantittuneet siten, että ne voivat saada vain arvoja, jotka ovat ℏ:n monikertoja. Fermionisten hiukkasten spin puolestaan voi saada arvot (1/2)ℏ, (3/2)ℏ, (5/2)ℏ, ja niin edelleen.
Historia > Mustan kappaleen säteily

Oletus kvantista oli alun perin matemaattinen temppu, jolla mustan kappaleen säteilystä saadut koetulokset saatiin sovitettua jollekin käyrälle. Tämä yhtälö, eli Planckin laki, oli ensimmäinen asiayhteys, jossa Planckin vakio esiintyi. Myöhemmin kuitenkin osoittautui, että energiakvantti (tässä tapauksessa fotoni) oli luonnossa esiintyvä asia, ei ainoastaan matemaattinen oletus. Planckin laki antaa mustan kappaleen säteilyn energiatiheysjakauman  u(\nu ) säteilyn taajuuden  \nu  funktiona
missä h on Planckin vakio, c valonnopeus, k Boltzmannin vakio ja T mustan kappaleen absoluuttinen lämpötila.
Historia > Valosähköinen ilmiö

Valosähköinen ilmiö on prosessi, jossa valo irrottaa sähkövarautuneesta pinnasta elektroneja. Ilmiön havaitsi ensimmäisenä Alexander Becquerel vuonna 1839, ja Heinrich Hertz teki siitä ensimmäisen laajan tutkimuksen vuonna 1887. Mittaamalla elektronien liike-energia havaittiin, että valon intensiteetti ei vaikuttanut energiaan, vaan ainoastaan valon taajuus. Valosähköinen ilmiö esiintyi vain tietyn minimienergian yläpuolella, ja irtoavien elektronien energia oli suoraan verrannollinen valon taajuuteen. Klassinen aalto (esim. meren aalto) käyttäytyisi toisin; suuremmalla aallolla oli enemmän energiaa. Albert Einstein selitti ilmiön sillä, että valokvantin energia on suoraan sen taajuuden funktio:
Kokeet osoittivat Einsteinin väitteen todeksi; energian ja taajuuden kerroin oli Planckin vakio. Einstein sai Nobelin fysiikan palkinnon vuonna 1921 valosähköisen ilmiön selittämisestä.
Historia > Atomien rakenne

Ernest Rutherfordin atomimallissa elektronit kiersivät atomiydintä, mutta teorian ongelma oli se, että sähkömagneettisessa kentässä liikkuvan elektronin pitäisi menettää energiaa säteilemällä sähkömagneettisena säteilynä. Niels Bohr esitti Planckin tutkimusten perusteella, että atomissa elektronilla oli vain muutama sallittu energiatila, joiden energiat ovat (n = 1, 2, ...)
missä R on kokeellisesti mitattu Rydbergin vakio, joka mitattiin spektroskooppisilla menetelmillä. Koska atomi pystyy menettämään energiaa vain siirtymällä sallittujen energiatilojen välillä, se ei voi säteillä koko ajan näitä siirtymiä pienempiä määriä energiaa, ja siten atomi pysyy vakaana.
Bohr esitti ensi kertaa redusoidun Planckin vakion. Kokonaispyörimismäärän J ja sen z-suuntaisen projektion Jz sallitut arvot ovat:
Quebrada de Humahuaca

Kuvaa Quebrada de Humahuaca -laaksosta
Quebrada de Humahuaca on kapea 155 kilometriä pitkä vuoristolaakso Jujuyn maakunnassa Luoteis-Argentiinassa 1 649 kilometrin päässä Buenos Airesista.
Alue on ollut taloudellisen, sosiaalisen ja kulttuurisen kanssakäymisen risteys. Metsästäjä-keräilijät asuttivat laakson jo 10 000 vuotta sitten, mistä on olemassa merkittäviä arkeologisia jäänteitä. Inkat käyttivät aluetta karavaanireittinä 1400-luvulla ja se oli myös tärkeä linkki Río de la Platan ja Perun varakuningaskunnan välillä.
Tilcara
Hornocal
Quebrada de Humahuaca valittiin Unescon maailmanperintöluetteloon vuonna 2003.
Aiheesta muualla

Wikimedia Commonsissa on kuvia tai muita tiedostoja aiheesta .
Quebrada de Humahuaca UNESCOn sivuilla (englanniksi)
Unescon maailmanperintökohteet Argentiinassa
Córdoban jesuiittakortteli ja -estanciat
Cueva de las Manos, Río Pinturas
Iguazún kansallispuisto
Ischigualaston ja Talampayan luonnonpuistot
Jesuiittojen guaranilähetysasemat: San Ignacio Miní, Santa Ana, Nuestra Señora de Loreto ja Santa María Mayor
Le Corbusierin arkkitehtoniset työt
Los Alercesin kansallispuisto
Los Glaciaresin kansallispuisto
Quebrada de Humahuaca
Valdésin niemimaa
René Guissart

| Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Maa:   Ranska> .Miesten soutu |
| --- | --- | --- | --- |
|  Pronssia | Melbourne 1956 | perämiehetön nelikko |  |
René Jacques Guissart (12. syyskuuta 1929 Hampstead, Englanti – 8. syyskuuta 2014 Grasse, Alpes-Maritimes, Ranska) oli ranskalainen soutaja. Hän kilpaili vuoden 1952 kesäolympialaisissa Helsingissä ja sijoittui viidenneksi perämiehettömässä kaksikossa. Vuoden 1956 kesäolympialaisissa Melbournessa hän sai pronssia perämiehettömässä nelikossa. Myös hänen veljensä Jean-Jacques Guissart oli olympiaurheilija.
René Henry Gracida

René Henry Gracida (s. 9. kesäkuuta 1923 New Orleans) on yhdysvaltalainen roomalaiskatolinen piispa. Hänet vihittiin papiksi 23. toukokuuta 1959 ja nimitettiin Miamin arkkihiippakunnan vihkipiispaksi sekä Masuccaban titulaaripiispaksi 6. joulukuuta 1971. Piispaksi vihkiminen seurasi 25. tammikuuta 1972. Pääkonsekraattorina toimi John Francis Dearden, jota avustivat Coleman Francis Carroll ja Paul Francis Tanner.
Gracida sai 1. lokakuuta 1975 nimityksen Pensacola-Tallahasseen piispaksi, joksi hänet asetettiin 6. marraskuuta.
19. toukokuuta 1983 Gracida nimitettiin Corpus Christin piispaksi, ja hänet asetettiin virkaansa 11. heinäkuuta 1983. Hän erosi tehtävistään hiippakunnan johdossa 1. huhtikuuta 1997.
Pieni Porrasjärvi

| Pieni Porrasjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°31′02″N, 23°27′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Porrasjärveen 
Järvinumero:  35.212.1.012 
Mittaustietoja
Pinnankorkeus:  149,4 m 
Rantaviiva:  0,69 km 
Pinta-ala:  0,01406 km² 
Tilavuus:  0.000052 km³ 
Suurin syvyys:  7,8 m 
Valuma-alue:  3,5 km² 
 fiPieni Porrasjärvi 
Pieni Porrasjärvi  on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pieni Porrasjärvi on osa Laajanojan valuma-aluetta.
Maantietoa

Järvi on 350 metriä pitkä, 250 metriä leveä ja sen pinta-ala on 1,4 hehtaaria. Järven erottaa (Isosta) Porrasjärvestä soistunut salmimainen kaventuma, missä järvi on hyvin matala. Siitä jatkuu itään ja taipuu etelään L-kirjaimen muotoinen järvi, jolla on soistunut kaventuma taivekohdassa. Sen ainoa tulo-oja on Juottojärven laskuoja, joka laskee pohjoisrantaan. Muita ojia ei sillä ole. Vesi jatkaa etelään Porrasjärveen salmen kautta. Veden laskennallinen viipymä järvessä on vain 22 vuorokautta, koska sen tilavuus on yläpuoliseen valuma-alueeseen nähden pieni. Järven rantaviivan pituus on 700 metriä. Rannat ovat matalia paitsi korkeaa mäkeä etelärannassa. Se on autio ja sinne pääsee luonnonsuojelualueella risteileviä polkuja myöten.
Vedenlaatu

Pienen Porrasjärven vedenlaatua on tutkittu vain vuonna 1991. Tutkimuksissa järven vesi oli kirkasta, vedenväri oli lievästi ruskeaa ja vesi oli vähäravinteista. Vedessä oli kohtalaisesti humusaineita ja vesi olikin hapanta. Se luokiteltiinkin karuksi metsäjärveksi. Se kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Sen puitteissa valuma-alueen yläpuoliset järvet kalkittiin happamuuden säätelemiseksi. Kalliojärveä on kalkittu vuosina 1998 ja 2003 sekä sen yläpuolella sijaitsevaa Ruokejärveä vuosina 2001, 2007 ja 2014. Kalkituksien ansiosta Pienen Porrasjärven happamuustaso kohosi normaaliksi, mutta myöhemmin se palasi alemmaksi jääden hapahkolle tasolle. Myöhemmät kalkitukset eivät enää nostaneet sen happamuustasoa normaalille tasolle. Vaikka järveä ei ole tutkittu, on päätelty sen vedenlaadun olevan melko hyvä.
Natura 2000

Ylinenjärvi kuuluu Natura 2000 -verkostossa Nokian Kaakkurijärviin ja muodostavat siellä yhdessä itäisen Heinäjärven (osa), Porrasjärven, Pienen Porrasjärven, Juottojärven ja Kalliojärven kanssa yhteisen enklaavin. Siihen kuuluvat myös osa Pitkäjärven ympäristöstä ja kaikki Ruokejärven ympäristöt.
Historiaa

Kalmbergin kartastossa vuodelta 1855–1856 näkyy, miten Porrasjärvi ja Juottojärvi ovat mahdollisesti kuuluneet samaan järvialtaaseen. Vuoden 1964 peruskartassa Porrasjärveksi on merkitty nykyiset Porrasjärvi ja Pieni Porrasjärvi. Vuoden 1975 kartassa ne olivat jo eri nimiset.
Qəbələ FK

Qəbələ Futbol Klubu on azerbaidžanilainen jalkapalloseura Qəbələn kaupungista. Seura pelaa Azerbaidžanin valioliigassa, joka on maan korkein sarjataso. Qəbələ on pelannut kahdesti Eurooppa-liigassa. Kaudella 2014–2015 se hävisi ensimmäisellä karsintakierroksella NK Široki Brijegelle. Kaudella 2015–2016 seura eteni lohkovaiheeseen voitettuaan karsintakierroksilla Tbilisin Dynamo, FK Čukaričkin, Apollon Limassolin ja Panathinaikosin.
Pylly paljaana

| Pylly paljaana> Con el culo al aire |
| --- | --- |

Tyyli:  komedia
Kestoaika:  n. 75 minuuttia
Alkuperämaa:   Espanja
Alkuperäiskieli:  espanja
Verkko:  Antena 3 (Espanja)   Yle Areena (Suomi)
Esitetty:  1. helmikuuta 2012 – 16. heinäkuuta 2014
Tuotantokausia:  3
Jaksoja:  26 (10. kesäkuuta 2013)
Aiheesta muualla
IMDb
Pylly paljaana (Con el culo al aire) on espanjalainen, Notro Filmsin tuottama komediasarja, jota on esitetty 1. helmikuuta 2012 alkaen Antena 3 -kanavalla. Toinen kausi alkoi 17. huhtikuuta 2013. Saman kuukauden aikana aloitettiin kolmannen kauden kuvaaminen. Suomessa sarjan ensimmäinen kausi julkaistiin Yle Areenassa 13 kesäkuuta 2014 ja toinen 27. kesäkuuta 2014.
Sarjan hahmot > Päähenkilöt

| Näyttelijä | Hahmo | Mukana (kaudet) |
| --- | --- | --- |
| Paco Tous | Faustino "Tino" Colmenarejo | 1– |
| María León | Sandra Rojo | 1– |
| Toni Acosta | Sonsoles Abajo | 1– |
| Iñaki Miramón | José Luis Ercilurrutigastañazagogeascoa | 1– |
| Raúl Arévalo | Jorge "El Triste" Ruiz Martínez | 1– |
| Raúl Fernández | Ángel García | 1– |
| Goizalde Núñez | Dolores "Lola" Soriano | 1– |
| Hiba Abouk | Candela | 1– |
| Natalia Roig | Alicia | 1– |
| Vicente Romero | José María "Chema" | 1– |
| Victor Palmero | Daniel "Dani" Prieto Soriano | 1– |
| Carmen Ruiz | Elisa "Eli" | 1– |
| Henar Jiménez | Dulce | 1– |
| Adam Jezierski | Javier "Javi" Colmenarejo | 1– |
| Erick Costoso | Nicolás "Nico" Colmenarejo | 1– |
| Alma Ying | Yuki Colmenarejo | 1– |
| Janfri Topera | Paulino Rojo | 2- |
| Ana Wagener | Rosario "Chajo" Lazcano | 2- |
| Javier Antón | Roberto | 2- |
| Llum Barrera | Chus Soriano | 3- |
| Julián López | Rubén | 3- |
| Ana Morgade | Begoña | 3- |
Sarjan hahmot > Sivuhahmot

| Näyttelijä | Hahmo | Mukana (kaudet) |
| --- | --- | --- |
| Sandra Jiménez | Nuria | 1 |
| Gracia Olayo | Mamen | 2 |
| Tacuara Casares | Elena | 2 |
Sarjan hahmot > Sarjasta poistuneet hahmot

| Näyttelijä | Hahmo | Mukana (kaudet) |
| --- | --- | --- |
| Selisa Torcal | Juana | 1 |
| Jesse Johnson | Bobby | 1 |
| Cesareo Estébanez | Seraphim | 1 |
| Teresa Lozano | Juana | 1 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Con el culo al aire (serie de televisión)
Käännös suomeksi
Push-IMAP

Push-IMAP on Oraclen kehittämä sähköpostitekniikka, joka pohjautuu IMAPv4 Rev1 -protokollaan, mutta sisältää laajennuksia, jotka on optimoitu mobiiliin käyttöön.
Protokolla on suunniteltu turvalliseksi tavaksi automaattisesti kommunikoida sähköpostipalvelimen ja kannettavan päätelaitteen välillä, kuten älypuhelimen tai PDA:n.
Push-IMAP pitää yhteyden päällä palvelimen ja clientin välillä, synkronoiden molempien sisällön lyhyen ajan sisällä. POP3 ja toisin kuin perinteinen IMAP protokolla osaa myös itse lähettää sähköpostia, tehden aikaisemmin käytössä olleen SMTP:n tarpeettomaksi.
Polina Gagarina

| Polina Gagarina |
| --- | --- |
 Gagarina vuonna 2014.
Henkilötiedot
Syntynyt: 27. maaliskuuta 1987 (ikä 37) Moskova, Neuvostoliitto
Muusikko
Aktiivisena:  2003—
Tyylilajit:  Pop
Soittimet:  Laulu
Aiheesta muualla
gagarina.com
  [ Muokkaa Wikidatassa ] [ ohje ]  
Polina Sergejevna Gagarina (ven. Полина Сергеевна Гагарина; s. 27. maaliskuuta 1987 Moskova) on venäläinen laulaja. Hän edusti maataan Eurovision laulukilpailussa 2015 kappaleella ”A Million Voices”.
25. elokuuta 2007 hän meni naimisiin Pjotr Kislovin kanssa. Heillä on vuonna 2007 syntynyt Andrei-niminen poika. Gagarina erosi Kislovista 31. maaliskuuta 2010. 9. syyskuuta 2014 hän meni naimisiin Dmitri Ishakovin kanssa.
Diskografia > Studioalbumit

Poprosi u oblakov (2007)
O sebe (2010)
9 (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (venäjäksi)
Ratu Udre Udre

Ratu Udre Udre oli 1800-luvulla elänyt fidžiläinen heimopäällikkö, joka oli Guinnessin ennätyskirjan mukaan historian ”ahkerin ihmissyöjä”. Hänen väitetään elinaikanaan syöneen vähintään 872 ihmistä tai enemmän, tosin kuitenkin alle tuhat. Hän keräsi jokaisen syömänsä ihmisen muistoksi kiven. Kivet ovat edelleen nähtävissä hänen hautansa luona.